কালকাজি থেকে বিধানসভা নির্বাচনে আপ প্রার্থী অতিশী

নয়াদিল্লি: ২০২৫ এ দিল্লিতে (Delhi) বিধানসভা নির্বাচন (Election)। কালকাজি (Kalkaji seat) থেকে আপ প্রার্থী (AAP) হয়ে ভোটে প্রতিদ্বন্দ্বিতা করবেন মুখ্যমন্ত্রী অতিশী (Chief Minister Atishi)। শীলা দীক্ষিত (Sheila Dikshit) সুষমা স্বরাজের (Sushma Swaraj)  পরে অতিশী হলে দিল্লির তৃতীয় মহিলা মুখ্যমন্ত্রী।

এবার অতিশী টানা দ্বিতীয়বারের জন্য দিল্লি থেকে বিধানসভা নির্বাচনের জন্য কালকাজি আসন থেকে টানা দ্বিতীয় মেয়াদের জন্য লড়াই করবেন।  কেজরির পদত্যাগের পরেই তাঁর হাতে দিল্লির দায়িত্বভার তুলে দেওয়া হয়। তার পর থেকেই সর্বকনিষ্ঠ মহিলা হিসেবে অতিশী দিল্লির দায়িত্বভার সামলাচ্ছেন।

আরও পড়ুন: ভারতের সঙ্গে ফের সুসম্পর্ক গড়তে চাইছে বাংলাদেশ?

১৯৮১ সালের ৮ জুন দিল্লিতে জন্মা অতিশী মারলেনা সিং। তাঁর বাবা বিজয় সিং এবং মা তৃপ্তা ওয়াহি দুজনেই দিল্লি বিশ্ববিদ্যালয়ের অধ্যাপক ছিলেন। অধ্যাপক বাবা মা অতিশীর নামের সঙ্গে ‘মারলেনা’ যুক্ত করার পিছনে কারণ হচ্ছে, পরিবার কমিউনিস্ট ভক্ত।

তাঁর বাবা এবং মা কমিউনিস্ট নেতা মার্ক্স এবং লেনিনের নাম থেকে মারলেনা নাম দেন মেয়ের।  দিল্লিতেই তাঁর স্কুল জীবন। নিউ দিল্লির স্প্রিংডেলস স্কুলে পড়াশোনা। সেন্ট স্টিফেন কলেজ থেকে ইতিহাসে স্নাতক হন এই আপ নেত্রী। পরে অক্সফোর্ড ইউনিভার্সিটি থেকে ইতিহাসে স্নাতকোত্তর ডিগ্রি লাভ করেন। অত্যন্ত মেধাবী পড়ুয়া অতিশী।

২০১৩ সাল থেকে আপের সঙ্গে তাঁর পথ চলা শুরু করেন।  ২০১৯ লোকসভা নির্বাচনে পূর্ব দিল্লি থেকে তিনি প্রতিদ্বন্দ্বিতাও করেন। কিন্তু বিজেপি প্রার্থী গৌতম গম্ভীরের কাছে প্রায় ৫ লক্ষ ভোটে পরাজিত হন তিনি। ২০২০ দিল্লি বিধানসভা নির্বাচনে কালকাজি কেন্দ্র থেকে আপের টিকিটেই জয়ী হন অতিশী। বিজেপি প্রার্থী ধরমবীর সিং-কে প্রায় সাড়ে ১১ হাজার ভোটে পরাজিত করেন তিনি।

দেখুন অন্য খবর –